З мэтай павышэння ўзроўню ведаў па электрабяспецы РУП “Магілёўэнерга” штогод праводзіць конкурс сярод навучэнцаў устаноў адукацыі ўсіх тыпаў. Радуе той факт, што вучні Паўлавіцкай СШ імя Г.А.Худалеева з’яўляюцца пастаяннымі ўдзельнікамі і прызёрамі гэтага конкурсу. І на гэты раз вучань 6 класа Станіслаў Муха разам са сваім класным кіраўніком А.Р.Макаронак у лістападзе-снежні прымаў удзел ва ўсіх трох этапах конкурсу. На першым этапе ён прадставіў рэферат на тэму “Што такое электрычнасць і чаму яна небяспечная?” і стаў пераможцам. На другім этапе (віктарыне па электрабяспецы) у сваёй падгрупе ён быў першым, хто правільна і хутчэй за ўсіх адказаў на ўсе пытанні.